system
Răspunde în limba română, în stilul Wikipedia, cat mai corect gramatical.
user
Ce poți spune despre 1154?
assistant


1154 (MCLIV) a fost un an obișnuit al calendarului iulian.

Evenimente 
 18 aprilie: Atabegul de Alep, Nur ad-Din apare cu trupele în fața Damascului; Mujir ad-Din Abaq solicită ajutoare de la regele Balduin al III-lea al Ierusalimului.
 25 aprilie: Nur ad-Din obține controlul asupra Damascului, alungându-i pe selgiucizi; ajutoarele cruciaților sosesc prea târziu; Nur ad-Din reușește să unească întreaga Sirie sub o conducere unică, cu excepția emiratului de Chayzar, unde dinastia munqidhiților își menține autonomia; Mujir ad-Din Abaq și apropiații săi obțin diferite fiefuri în regiunea Homs.
24 iulie: Sinodul permanent bizantin anatemizează pe legații papali.
 octombrie: Împăratul Frederic Barbarossa începe o campanie în Italia.
 13 noiembrie: După moartea marelui cneaz Iziaslav al II-lea, tronul Rusiei kievene este disputat între Iuri Dolgoruki și Rostislav I.
 19 decembrie: Henric al II-lea Plantagenet se încoronează ca rege al Angliei; având posesiuni din Pirinei până în Scoția, devine cel mai puternic monarh european al vremii.

Nedatate 
februarie: Ambasadorul Pisei, Ranieri Bottacci, negociază și obține de la califul fatimid Az-Zafir libertatea comerțului negustorilor pisani în Alexandria și Cairo.
Bosnia devine ducat autonom.
Este întemeiat orașul Birmingham, în Anglia.
 Împăratul bizantin Manuel I Comnen reconstruiește orașul Belgrad.
Normanzii din Africa de nord, conduși de Roger al II-lea al Siciliei, ocupă Annaba (Bone), în Algeria.
Prima mențiune a orașului Tallinn din Estonia, în cadrul hărții lumii realizate de al-Idrisi.
Regele Erik IX al Suediei introduce creștinismul în Finlanda.
Regele Ludovic al VII-lea întreprinde un pelerinaj la Santiago de Compostela.
 Regele Ludovic al VII-lea al Franței se căsătorește la Orleans cu Constance, fiica regelui Alfonso al VII-lea al Castiliei.

Arte, științe, literatură și filozofie 
 ianuarie: Muhammad al-Idrisi realizează un atlas al lumii, în onoarea regelui Roger al II-lea al Siciliei, care va rămâne cel mai bun atlas până la marile descoperiri geografice, sinteză a datelor oferite de știința antică și de notițele de călătorie ale arabilor.
 Contele Theobald al V-lea de Blois construiește castelul din Chinon.
 Este compusă cronica de la Peterborough, ultima versiune a Cronicii anglo-saxone.
 Este construit un al doilea spital (maristan) la Damasc.
Trubadurul Benoît de Sainte-Meure compune Le Roman de Troie.

Înscăunări 
 14 aprilie: Wilhelm I "cel Rău", rege al Siciliei (1154-1166).
 16 aprilie: Al-Faiz, calif fatimid de Egipt.
 14 decembrie: Papa Adrian al IV-lea (n. Nicholas Breakspear, singurul papă de origine engleză) (1154-1159).
 19 decembrie: Henric al II-lea Plantagenet, rege al Angliei (1154-1189).

Nașteri 
 11 noiembrie: Sancho I, rege al Portugaliei (d. 1212).
 Minamoto no Yoshinaka, shogun japonez (d. 1184)
Vsevolod "Mare Cuib", mare cneaz de Vladimir (d. 1212)

Decese 
 20 februarie: Roger al II-lea, rege al Siciliei (n. 1093).
 16 aprilie: Az-Zafir, calif fatimid din Egipt (n. ?)
 16 august: Ramiro al II-lea, rege al Aragonului (n. cca. 1075).
 25 octombrie: Ștefan I, rege al Angliei (n. 1096).
 13 noiembrie: Iziaslav al II-lea, cneaz de Vladimir și Volînia (n.c. 1097).
 3 decembrie: Anastasie al IV-lea (n. Konrad de Suburra), papă (n. ?)
Honoriu de Ratisbonna, monah, teolog și filosof german (n. 1080).
 Viaceslav, cneaz de Smolensk (n. 1083).

Vezi și 
 Listă de conducători de stat din 1154

1154